גמר גביע המדינה בכדורגל 2007

גמר גביע המדינה בכדורגל 2007 התקיים באצטדיון רמת גן ברמת גן ב-16 במאי 2007, ובו נקבע כי מחזיקת גביע המדינה בכדורגל 2006/2007 היא הפועל תל אביב, שניצחה במשחק את הפועל אשקלון בתוצאה 4-5 בדו-קרב פנדלים, לאחר שתוצאת המשחק הסתיימה ב-1-1. הייתה זו המהדורה ה-69 של גביע המדינה, וה-54 מאז קום המדינה.

הפועל תל אביב, זכתה בגביע המדינה ה-7 מאז קום המדינה וה-12 בתולדותיה, ולאחר 5 משחקים במפעל, מתוכם ניצחה ב-4 בתום 90 דקות, ורק את הגמר בדו-קרב פנדלים לאחר הארכה מאוזנת, ומאזן שערים של 1–9, כאשר היא מציגה ממוצע שערים של 1.8 שער למשחק. הפועל תל אביב חזרה למעמד הגמר בפעם השנייה ברציפות אחרי שזכתה בעונה לפני כן בתואר, אחרי שניצחה את בני יהודה תל אביב 0-1.

מנגד, הפועל אשקלון שהגיעה להישג שיא למועדון מבחינתה, ובפעם הראשונה למעמד של גמר גביע המדינה, לאחר שעברה בסיבוב ט' את הפועל באר שבע (0-2), בשמינית הגמר את מכבי השיקמה/רמת חן (2-0), ברבע הגמר ניצחה את הפועל חיפה בתוצאה 0-2, ובחצי הגמר ניצחה 0–1 את הפועל רמת גן, אך הפסידה בגמר ונשארה רק כסגנית התואר לעונה זו.

 הדרך אל הגמר 
הפועל אשקלוןסיבובהפועל תל אביביריבהתוצאהתוצאהיריבההפועל באר שבע0–232 האחרונות3–0הפועל ירושליםמכבי השקמה/רמת חן2–0שמינית הגמר0–1הפועל מרמורקהפועל חיפה0–2רבע הגמר3–0בני סכניןהפועל רמת-גן1–0חצי הגמר1–0מועדון ספורט אשדוד

 סיכום מהלכי המשחק 
 מחצית ראשונה 
בדקה ה-4 פרץ גילי ורמוט לרחבת הפועל אשקלון, כאשר בדרך עבר 2 שחקנים אבל בעט מחוץ למסגרת.

בדקה ה-7 התקפה מתפרצת של אשקלון, גסטון סנגוי שלח את חלוץ אשקלון ניר נחום שמ-10 מטר בעט והכניס לרשת, וקבע 1:0 לזכות אשקלון.

בדקה ה-20 קשר הפועל תל אביב גילי ורמוט מסר כדור לאליניב ברדה שמ-5 מטר בעט לגוף של השוער.

בדקה ה-34 חלוץ הפועל אשקלון סאנגוי היה בעמדה טובה ובעט מעשרה מטרים, אבל הכדור הלך מחוץ למסגרת.

בדקה ה-44 סאנגוי היה שוב בעמדה טובה מול שוער הפועל תל אביב ניל אברבנל, אבל בעט שוב החוצה.

 מחצית שנייה 
בדקה ה-48 הגביה קשר הפועל תל אביב סלים טועמה כדור מסובב לרחבה, איבן יוליץ' עלה גבוה והצליח להגיע לכדור, אבל הנגיחה שלו חלפה סמוך לקורה.

בדקה ה-65 בעיטה חופשית של קשר הפועל תל אביב סלים טועמה, נעצרה אצל שוער היריבה אבי פרץ.

בדקה ה-74 המחליף בהפועל תל אבי ביברס נאתכו חטף כדור לאמנגואה ושלח את גילי ורמוט לתוך הרחבה. ורמוט העביר כדור רוחב בנגיעה אחת לעברו של לוסיאנו דה ברונו, שנגח מהאוויר פנימה, וקבע 1:1.

בדקה ה-90, חלוץ הפועל תל אביב דה ברונו מוכשל על ידי מאור זוהר ברחבה, אך השופט אסף קינן לא שורק לפנדל.

 הארכה 
בחלק הראשון של ההארכה בדקה ה-102 הגביה קשר הפועל תל אביב ביברס נאתכו למרכז הרחבה, השוער פרץ יצא לא טוב, ויוליץ' בעט מחמישה מטרים מעל המשקוף. בדקה ה-114 הגיע חלוץ אשקלון סאנגוי למצב טוב לכיבוש, אבל הכדור ששיגר לעבר השער פגע בידו של בלם הפועל תל אביב רמי דואני, השופט אסף קינן הורה להמשיך הלאה.

ההארכה הסתיימה בתוצאה 1-1, והמשחק המשיך לדו-קרב פנדלים מנקודת העונשין.

 דו-קרב פנדלים 
בדו-קרב הפנדלים נקבע כי אשקלון תבעט ראשונה. גאסטון סאנגוי בעט למרכז השער, וקבע 0:1 לאשקלון. וואליד באדיר נתן בעיטה חזקה לרשת העליונה וקבע 1:1. נתן שקורי בעט לפינה הימנית אך השוער ניל אברבנל זינק שמאלה. 1:2 לאשקלון. לוסיאנו דה ברונו בעט בעיטה מדויק לפינה השמאלית וקבע 2:2. מושיקו בן סעדון שיגר בעיטה חזקה למרכז השער וקבע 2:3 לאשקלון. סלים טועמה בעט כדור חד ומדויק לפינה הימנית ואיזן שוב את התוצאה ל-3:3. חנן אלקיים בעט ואברבנל שוב זינק לפינה הנגדית. 3:4 לאשקלון. יגאל אנטבי מהפועל תל אביב הבקיע את בעיטתו שלו וקבע 4:4. בבעיטה החמישית של הפועל אשקלון, מאור זוהר בעט חלש לפינה השמאלית, ושוער הפועל תל אביב ניל אברבנל עצר. חאבייר פאס בעט כדור חלש לפינה הימנית, אבי פרץ זינק שמאלה. 4:5 להפועל תל אביב שניצחה בדו הקרב וזכתה בגביע המדינה.

 הרכבי הקבוצות 

 שוער 22  אבי פרץ מגן ימני  21 רמי חליס  בלם  4  אביב חדד (קפטן)בלם  21  רועי סבג מגן שמאלי  20 טל מעבי  קשר  55 מאור זוהרקשר  15 משה בן סעדוןקשר התקפי  13 עמנואל אמנגואהקשר התקפי  12 ברנרד אקווארנטהחלוץ  14 ניר נחום  חלוץ  17 גסטון סנגוי מחליפים:שוער  בלם  23  ברק ורד   מגן  קשר    קשר התקפי  9  חנן אלקיים   קשר    חלוץ  25 נתן שקורי   מאמן: מירו בן שמעון שוער 33  ניל אברבנלמגן ימני  30 עמאר מנצורבלם  29  רמי דואניבלם  26  חאבייר פאסמגן שמאלי  20 יגאל אנטביקשר  10 ואליד באדיר קשר  8 יוסי אבוקסיס (קפטן)  קשר התקפי  15 סלים טועמהקשר התקפי  9 ברוך דגו  קשר התקפי  14 גילי ורמוטחלוץ  11 אליניב ברדה  מחליפים:שוער  בלם  מגן  קשר  6 ביברס נאתכו  קשר התקפי    חלוץ  19 לוסיאנו דה ברונו  חלוץ  27 איוואן יוליץ'   מאמן: ניר לוין
שופט:
 אסף קינן (שופט ראשי)

עוזרי שופט:
 דני קרסיקוב (קוון)
 עוזי בסון (קוון)

שופט רביעי:
 מנשה משיח

קישורים חיצוניים
 סיקור המשחק באתר ההתאחדות לכדורגל בישראל




 ערך על המשחק באתר ויקי-פועל

 הערות שוליים 

קטגוריה:משחקי גמר גביע המדינה בכדורגל
קטגוריה:תחרויות כדורגל ב-2007
קטגוריה:הפועל אשקלון
קטגוריה:הפועל תל אביב (כדורגל)
קטגוריה:רמת גן: תחרויות ספורט
קטגוריה:2007 בישראל: כדורגל